Document ID: 32008R0966

РЕГЛАМЕНТ (ЕО) № 966/2008 НА КОМИСИЯТА
от 1 октомври 2008 година
за одобрение на промени, които не са минимални, в спецификацията на название, вписано в регистъра на храни с традиционно специфичен характер („Panellets“ (ХТСХ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 509/2006 на Съвета от 20 март 2006 г. относно селскостопански и хранителни продукти с традиционно специфичен характер (1), и по-специално член 9, параграф 4, първа алинея от него,
като има предвид, че:
(1)
В съответствие с член 11, параграф 1, първа алинея и съгласно член 19, параграф 3 от Регламент (ЕО) № 509/2006, Комисията разгледа заявката на Испания за одобрението на промени в елементите на спецификацията на храната с традиционно специфичен характер „Panellets“, регистрирана по силата на Регламент (ЕО) № 2301/97 на Комисията (2), изменен с Регламент (ЕО) № 688/2002 (3).
(2)
Предвид това, че по смисъла на член 11 от Регламент (ЕО) № 509/2006 въпросните промени не са минимални, Комисията публикува в Официален вестник на Европейския съюз (4) заявката за промени в съответствие с член 8, параграф 2, първа алинея от горепосочения регламент. Комисията не получи нито едно възражение съгласно член 9 от Регламент (ЕО) № 509/2006 и следователно промените трябва да бъдат одобрени,
ПРИЕ НАСТОЯЩИЯ РЕГЛАМЕНТ:
Член 1
Одобряват се публикуваните в Официален вестник на Европейския съюз промени в спецификацията, свързана с посоченото в приложението към настоящия регламент название.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 октомври 2008 година.

Labels: 3
17
18
6